Deg tazwara aṭas n wuguren i d-mlalen yiselmaden ama d uguren yerzan iselmaden s timmad-nsen neɣ d uguren yerzan tasensegmit (uguren yerzan ahil d ugbur n uselmed n tutlayt-a tayemmat). Ilmend n wuguren-a, d iselmaden n tmaziɣt i yerran tamawt ɣer usuddes n tusnalmedt n tmaziɣt. Dɣa d aya i d-yewwin abeddel n tarrayt d yiswi n usegmi, i yuɣalen ibedd ɣef tusnelmedt. Imi, deg tallit-a kan tamirant i d-yeflali leqdic ɣef tsekkiwin n yidrisen akked tayunt tusnalemdant, daɣen tagara-a yella-d uselmed s tzemmar n taywalt, s usenfar. Ɣef waya, aselmed n tutlayt n tmaziɣt ilaq ad as-ittunefk wazal usnalemdan, akken ad nesselmed tutlayt n tmaziɣt s unekmar aḍrisan i yellan d amaynut deg wannar n tusnalmedt. Ɣef waya nerra tamawt deg tezrawt-nneɣ ɣer tṣekka n yiḍrisen ladɣa taṣekka n uglam.